
TANULÓSZOBA ÉS NAPKÖZI

SZÜLŐI TÁJÉKOZTATÓ
ÁLTALÁNOS SZERZŐDÉSI FELTÉTELEK
2026-27


A tanulószoba és napközi célja az iskolai házi feladatok értelmezése és megoldása, a szóbeli feladatok megtanulása, huzamosabb hiányzás esetén a tananyag ismertetése, felzárkóztatás.
Korcsoport: alsó tagozat, 5. osztály
Időtartam: 13.00–16.30 (az időpont az órarendek ismeretében változhat), egyéni megállapodástól     függően a délelőtti órákban is.


A tanulószoba működési rendje:
Érkezés után a gyermekekkel egyeztetjük az aznapi elkészítendő, megtanulandó házi feladatokat a lecke füzet alapján. Megtervezzük a tanulási folyamatot. A tananyag átolvasása, átbeszélése után elkészítjük az írásbeli feladatokat, majd megtanuljuk a szóbeli tananyagot. Ez után következik a gyakorlás, rögzítés, szorgalmi feladatok, projektmunkák elkészítése, melyet a szülőkkel egyeztetve tervezünk meg.

A tanulószoba / napközi célja: 
· Írásbeli házi feladatok elkészítése, ellenőrzése (ismeretek rögzítése, hiányos ismeretek  kiegészítése, elmélyítés)
· Szorgalmi feladatok-, projektmunkák elkészítése, kivitelezése (gyűjtőmunka, tabló, PPT)
· Összefoglalás, rendszerezés (felmérők, tudáspróbák előkészítése)
· Tananyaghoz kapcsolódó háttérismeretek biztosítása ( digitális oktatócsomagok, e-learning tananyagok )
· Tanulás- tanítása ( hatékony tanulási szokások kialakítása, módszertani kultúra átadása)
· Iskolai hiányzás esetén felzárkóztatás, pótlás

[bookmark: _Hlk175513670]		A tanulószoba árai ( min 1,5 óra/ alkalom) : 
	⁃	öt- négy napos heti bérlet :  3.000.-/ óra
	⁃	három napos heti bérlet:  4.000.-/ óra
	⁃	kétnapos heti bérlet alsó tagozat: 4.500.- / óra
	⁃	alkalmi: 6.000.-/ óra
· iskolai tanulócsoportoknak megállapodástól függően




A szülő vállalja:
-   hogy a feladatok elvégzéséhez ismerteti a gyermek órarendjét, házi feladatait
-   biztosítja a gyermek megfelelő felszerelését, tankönyveit 
Ellenkező esetben a vállalt feladatokat nem tudjuk teljesíteni.  

 Hiányzás, lemondás: 
· A tervezett hiányzást megelőzően két héttel lemondva a díj 10 %-a 
· Két héten belüli lemondás esetén a díj 50 %-a
· Lemondás hiánya esetén az óradíj 100%-a fizetendő.
A feltüntetett díjak csak írásban - e-mailben - érkezett lemondás esetén érvényesek. Ennek hiányában a teljes díj fizetendő.


Befizetés:
A díj a helyszínen, a hónap 10-ei hetén, legkésőbb 12-ig, havi díj formájában előre fizetendő. Személyesen csak ezen a héten tudtok befizetni, akkor is, ha  betegség/ lemondás miatt a befizetős héten nem jön a gyermek. 
Ha 12-ig  nem történig meg a befizetés, akkor utaláshoz számlát küldünk, melynek határideje az aktuális hónap 15-e. Amennyiben 16-ig nem érkezik be a díj, nem áll módunkban az órát biztosítani a gyermek számára. Ettől személyes egyeztetés után eltérhetünk. 
A díjakat a hónap várható óraszámának megfelelően számoljuk ki a hónap elején, így a teljes hónapot ki kell fizetni abba az esetben is ha előre bejelentett módon hiányoztok. Az esetleges hiányzások jóváírása a lemondási feltételek betartása esetén a következő havi befizetésnél íródik jóvá.
Kérjük a lemondásokat önálló emailben ( nem egy előző levélhez válaszolva) küldjétek el a Tárgy címsorban: LEMONDÁS , DÁTUM, FOGL MEGNEVEZÉSE megjelöléssel.

Felelősségvállalás:
    	Amennyiben a gyermek magatartásával gondok vannak, ill. nem integrálható csoportban, azt jelezzük a szülő felé, próbálunk együttműködve megoldást találni, de ha ellehetetleníti a csoport működését, a gyermek a foglalkozásokat továbbiakban nem látogathatja, ill. egyeztetés után egyéni foglalkozás keretében jár tovább . Ez esetben a befizetett havidíjat, (fennmaradó részt) nem áll módunkban visszatéríteni.
	Kérjük, a gyermekek értékes játékokat a foglalkozásokra ne hozzanak magukkal! A gyermekek saját játékaiért felelősséget vállalni nem tudunk.  
              A gyermekek által a Bölcs Bagoly Tanulóház és Gyermekközpont tárgyi eszközeiben (kinti és benti) okozott kárt a szülő köteles megtéríteni.

             Tisztelettel kérjük a szülőket, ha bármilyen észrevételük, problémájuk, megoldandó kérdésük van, haladéktalanul vegyék fel velünk a kapcsolatot! Biztosak vagyunk benne, hogy a megfelelő kommunikációval minden helyzetre találunk megoldást. Segíteni csak akkor tudunk, ha tudjuk, hogy miben. A jó kapcsolat és bizalmi kör kialakítása kiemelkedően fontos számunkra!

